FI Euroopan unionin virallinen lehti CE 78/206

(2004/C 78 E/0210)

KIRJALLINEN KYSYMYS E-2983/03

esittäjä(t): Mihail Papayannakis (GUE/NGL) komissiolle

(9. lokakuuta 2003)

Aihe: Yhteisön ympäristölainsäädännön rikkominen

Voiko komissio ilmoittaa tarkasti, missä tapauksissa se on pannut merkille, että Kreikka ei ole yhdenmukaistanut lainsäädäntöään yhteisön ympäristölainsäädännön kanssa? Minkä tapauksien vuoksi se on aloittanut Kreikkaa vastaan rikkomisesta johtuvan menettelyn?

Margot Wallströmin komission puolesta antama vastaus

(12. marraskuuta 2003)

Kreikan epäillään tai on todettu rikkoneen yhteisön ympäristölainsäädäntöä yhteensä 92 tapauksessa, joiden käsittely oli kesken 21. lokakuuta 2003. Näistä 24 liittyy yhteisön jätehuoltoa koskevaan lainsääntöön, 19 tutkimusta koskee direktiiviä 85/337/ETY, sellaisena kuin se on muutettuna direktiivillä 97/11/EY (1), 19 liittyy luonnonsuojeluun, 13 koskee ilmansaasteita, 11 koskee vesistöjen suojelua ja kuusi muita yhteisön ympäristölainsäädännön aloja. On syytä panna merkille, että koska Kreikka ei ole täyttänyt yhteisön ympäristölainsäädännössä säädettyjä velvoitteita, komissio on jo käynnistänyt 42 tapauksessa rikkomista koskevan menettelyn EY:n perustamissopimuksen 226 tai 228 artiklan nojalla.

Komissio on lähettänyt Kreikalle 11 rikkomista koskevassa tapauksessa perustellun lausunnon EY:n perustamissopimuksen 226 artiklan nojalla. Kyseiset rikkomistapaukset koskevat erityisten suojelualueiden osoittamista direktiivin 79/409/ETY (2) nojalla, jätevesien puhdistuslaitoksen rakentamista Geraniin, jäteöljyhuoltoa, Mesolongin laguunin suojelua, laittoman kaatopaikan toimintaa Paianiassa, puhdistamolietteen käsittelyä Psittaliassa sijaitsevassa laitoksessa, Maroulasissa Kreetalla sijaitsevan kaatopaikan toimintaa sekä direktiivien 2000/69/EY (3), 2000/76/EY (4), 2001/80/EY (5) ja 2001/81/EY (6) täytäntöönpanotoimenpiteitä koskevien tietojen toimittamatta jättämistä.

Lisäksi komissio on saattanut Euroopan yhteisöjen tuomioistuimen käsiteltäviksi seuraavat yhdeksän asiaa: C-301/01 (direktiivin 85/337/ETY täytäntöön panemiseksi toteutettujen kansallisten toimenpiteiden ristiriitaisuus yhteisön oikeuden kanssa), C-119/02 (Thriassionin alueen viemärijärjestelmän ja yhdyskuntajätevesien jälkikäsittelyn takaavan puhdistamon puuttuminen), C-420/02 (Kreetan Pera Galinoissa sijaitsevan kaatopaikan toiminta), C-163/03 (saasteet Thriassio Pedion alueella), C-167/03 (lintujen metsästysaikoihin liittyvän Kreikan lainsäädännön yhteensopimattomuus yhteisön lainsäädännön kanssa), C-246/03 (direktiivin 2000/53/EY (7) täytäntöönpanotoimenpiteitä koskevien tietojen toimittamatta jättäminen), C-247/2003 (direktiivin 1999/22/E (8) täytäntöönpanotoimenpiteitä koskevien tietojen toimittamatta jättäminen), C-364/03 (Kreetan Linoperamatassa sijaitsevan lämpövoimalaitoksen toimintaedellytykset), C-416/03 (direktiivin 2001/18/EY (9) täytäntöönpanotoimenpiteitä koskevien tietojen toimittamatta jättäminen).

Lisäksi komissio katsoo, että Kreikka ei ole toteuttanut EY:n tuomioistuimen antaman tuomion edellyttämiä toimenpiteitä, minkä vuoksi se on käynnistänyt EY:n perustamissopimuksen 228 artiklan mukaisen rikkomista koskevan menettelyn. Kyseiset tapaukset koskevat sellaisten ohjelmien laatimatta jättämistä, joilla vähennetään ympäristön pilaantumista ja joihin sisältyy vaarallisten aineiden laatuluokitukset sellaisina kuin ne on määritetty direktiivin 76/464/ETY (10) liitteen luettelon II toisessa luetelmakohdassa (asia C-384/97, tuomio annettu 25. toukokuuta 2000), sellaisista toimenpiteistä ilmoittamatta jättämistä, jotka ovat tarpeen merikilpikonna Caretta carettaa koskevan tehokkaan ja tiukan suojelujärjestelmän ottamiseksi käyttöön ja panemiseksi täytäntöön Zakynthoksella (asia C-103/00, tuomio annettu 30. tammikuuta 2002) sekä direktiivin 91/689/ETY (11) 8 artiklan 3 kohdan edellyttämien tietojen ilmoittamatta jättämistä.

Komissio on myös päättänyt saattaa Euroopan yhteisöjen tuomioistuimen käsiteltäviksi kaksi rikkomista koskevaa tapausta, jotka olivat 21. lokakuuta 2003 edelleen käsiteltävinä. Kyseiset rikkomiset liittyvät Kreikassa olevien lukuisten laittomien tai valvomattomien kaatopaikkojen toimintaan sekä riittämättömään yhdyskuntajätevesien käsittelyyn.

On syytä panna merkille, että 5. kesäkuuta 2003 antamissaan tuomioissa EY:n tuomioistuin ilmoitti, että koska Kreikka ei ollut toimittanut direktiivin 2000/14/EY (12) täytäntöönpanotoimia koskevia tietoja (asia C-352/02) eikä direktiivin 96/59/EY (13) 11 artiklan edellyttämiä tietoja (asia C-83/02), se ei ole noudattanut velvoitteitaan.

(1) Neuvoston direktiivi 97/11/EY, annettu 3 päivänä maaliskuuta 1997, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta (EYVL L 73, 14.3.1997).

(2) Neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta (EYVL L 103, 25.4.1979).

(3) Euroopan parlamentin ja neuvoston direktiivi 2000/69/EY, annettu 16 päivänä marraskuuta 2000, ilmassa olevan bentseenin ja hiilimonoksidin raja-arvoista (EYVL L 313, 13.12.2000).

(4) Euroopan parlamentin ja neuvoston direktiivi 2000/76/EY, annettu 4 päivänä joulukuuta 2000, jätteenpoltosta (EYVL L 332, 28.12.2000).

(5) Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001).

(6) Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista (EYVL L 309, 27.11.2001).

(7) Euroopan parlamentin ja neuvoston direktiivi 2000/53/EY, annettu 18 päivänä syyskuuta 2000, romuajoneuvoista — Komission lausumat (EYVL L 269, 21.10.2000).

(8) Neuvoston direktiivi 1999/22/EY, annettu 29 päivänä maaliskuuta 1999, luonnonvaraisten eläinten pitämisestä eläintarhassa (EYVL L 94, 9.4.1999).

(9) Euroopan parlamentin ja neuvoston direktiivi 2001/18/EY, annettu 12 päivänä maaliskuuta 2001, geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta — Komission lausuma (EYVL L 106, 17.4.2001).

(10) Neuvoston direktiivi 76/464/ETY, annettu 4 päivänä toukokuuta 1976, tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta (EYVL L 129, 18.5.1976).

(11) Neuvoston direktiivi 91/689/ETY, annettu 12 päivänä joulukuuta 1991, vaarallisista jätteistä (EYVL L 377, 31.12.1991).

(12) Euroopan parlamentin ja neuvoston direktiivi 2000/14/EY, annettu 8 päivänä toukokuuta 2000, ulkona käytettävien laitteiden melupäästöjä ympäristöön koskevan jäsenvaltioiden lainsäädännön lähentämisestä (EYVL L 162, 3.7.2000).

(13) Neuvoston direktiivi 96/59/EY, annettu 16 päivänä syyskuuta 1996, polykloorattujen bifenyylien ja poly-kloorattujen terfenyylien käsittelystä (PCB/PCT) (EYVL L 243, 24.9.1996).